CELEX: 32011R0034
Language: et
Date: 2011-01-18 00:00:00
Title: Komisjoni määrus (EL) nr 34/2011, 18. jaanuar 2011 , millega muudetakse määrust (EÜ) nr 288/2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele

19.1.2011   
            
            
               ET
            
            
               Euroopa Liidu Teataja
            
            
               L 14/6
            
         KOMISJONI MÄÄRUS (EL) nr 34/2011,
   18. jaanuar 2011,
   millega muudetakse määrust (EÜ) nr 288/2009, milles sätestatakse nõukogu määruse (EÜ) nr 1234/2007 üksikasjalikud rakenduseeskirjad seoses ühenduse abiga, mis antakse koolidele puuvilja jagamise kava raames puu- ja köögivilja, töödeldud puu- ja köögivilja- ning banaanitoodete jagamiseks haridusasutuste lastele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 103h punkti f koostoimes artikliga 4,
   ning arvestades järgmist:
   
               (1)
            
            
               Nõukogu määruses (EÜ) nr 288/2009 (2) on sätestatud määruse (EÜ) nr 1234/2007 artikliga 103ga kehtestatud Euroopa koolidele puuvilja jagamise kava üksikasjalikud rakenduseeskirjad. Võttes arvesse koolidele puuvilja jagamise kava rakendamise esimese aasta kogemusi ning et hõlbustada liikmesriikidel selle rakendamist, tuleks mitmeid määruse (EÜ) nr 288/2009 sätteid muuta.
            
         
               (2)
            
            
               Määruse (EÜ) nr 288/2009 artiklis 4 on sätestatud koolidele puuvilja jagamise kava raames lastele puu- ja köögiviljade, töödeldud puu- ja köögivilja- ning banaanitoodete jagamiseks antava abi eeskirjad, sealhulgas abi jaotamise ja ümberjaotamise eeskirjad. Selleks et abistada liikmesriike abitaotluse koostamisel ja tagada, et ei jääks kahtlusi taotletava abi suuruses, tuleks liikmesriikidel esitada abitaotlus koos strateegiaga, kasutades selleks täpset vormi.
            
         
               (3)
            
            
               Käibemaksu ei tohiks mingil tingimusel käsitada määruse (EÜ) nr 1234/2007 artikli 103ga kohase ELi poolt rahastatava abikõlbliku kulutusena. Kuna finantshalduse ja kontrolli eesmärgil on vaja selgeid eeskirju kulutuste abikõlblikkuse kohta, tuleks selgitada koolidele puuvilja jagamise kava raames kehtivaid eeskirju abikõlblike kulutuste kohta.
            
         
               (4)
            
            
               Määruse (EÜ) nr 288/2009 artikli 5 lõike 1 punkti b alapunktides ii ja iii on vastavalt sätestatud abikõlblikud järelevalve ja hindamisega seotud kulud ning teabevahetuskulud. Artiklis 7 on sätestatud abitaotluste heakskiitmise üldtingimused. Koolidele puuvilja jagamise kava paindlikuma rakendamise tagamiseks tuleks artiklit 7 muuta, et tagada, et järelevalve, hindamise ja teabevahetusega seotud teenuseid võivad osutada abitaotlejad, kes ise ei kasuta ega tarni koolidele puuvilja jagamise kava alusel rahastatud tooteid.
            
         
               (5)
            
            
               Määruse (EÜ) nr 288/2009 artiklis 14 on sätestatud Euroopa koolidele puuvilja jagamise kava plakati kasutamise kord. Lissaboni lepingu jõustumisest tulenevalt tuleks viited Euroopa Ühendusele asendada viidetega Euroopa Liidule. Samas peaks liikmesriikidel olema lubatud jätkata varem toodetud plakatite ja muude teabevahendite kasutamist mõistliku aja jooksul.
            
         
               (6)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 288/2009 muudetakse järgmiselt.
   
               1)
            
            
               Artikli 4 lõige 1 asendatakse järgmisega:
               „1.   Koolidele puuvilja jagamise kava kehtestavad liikmesriigid võivad taotleda määruse (EÜ) nr 1234/2007 artiklis 103ga osutatud toetust üheks või mitmeks aastaks ajavahemikuks 1. augustist 31. juulini, esitades komisjonile oma strateegia selle aasta 31. jaanuariks, mil esimene ajavahemik algab. Strateegiaga koos esitatakse IIa lisas sätestatud näidise kohaselt koostatud abitaotlus, ka siis kui strateegia hõlmab enam kui üht aastat.”
            
         
               2)
            
            
               Artikli 5 lõike 1 sissejuhatav osa asendatakse järgmisega:
               „Määruse (EÜ) nr 1234/2007 artiklis 103ga osutatud ELi abi saamise tingimustele vastavad järgmised kulud, v.a käibemaks:”.
            
         
               3)
            
            
               Artikli 6 lõike 2 punkti e alapunkt ii asendatakse järgmisega:
               
                           „ii)
                        
                        
                           järelevalvet, hindamist ja/või teabevahetust.”
                        
                     
         
               4)
            
            
               Artikli 7 esimese lõigu järele lisatakse punkt aa:
               
                           „aa)
                        
                        
                           kasutama koolidele puuvilja jagamise kava alusel antavat abi artikli 12 kohaseks järelevalveks ja hindamiseks või teabevahetuseks;”.
                        
                     
         
               5)
            
            
               Artikli 10 lõiget 1 muudetakse järgmiselt:
               
                           a)
                        
                        
                           punkti b lõpust jäetakse ära sõna „ning”;
                        
                     
                           b)
                        
                        
                           lisatakse punkt d:
                           
                                       „d)
                                    
                                    
                                       liikmesriikide määratud täiendavad dokumendid.”
                                    
                                 
                     
         
               6)
            
            
               Artikkel 14 asendatakse järgmisega:
               „Artikkel 14
               Euroopa koolidele puuvilja jagamise kava plakat
               1.   Koolidele puuvilja jagamise kavas osalevad liikmesriigid teatavad avalikkusele, et kava on saanud Euroopa Liidu rahalist abi. Selleks võivad liikmesriigid kasutada plakatit, mis on valmistatud vastavalt III lisas sätestatud miinimumnõuetele ning mille püsiasukoht on osaleva haridusasutuse peasissekäigu juures kohas, kus see on selgelt nähtav ja loetav.
               2.   Kui liikmesriigid otsustavad lõikes 1 osutatud plakati kasutamata jätta, peavad nad oma strateegias selgitama, kuidas nad teavitavad avalikkust Euroopa Liidu rahalisest panusest nende kavas. Liikmesriikide koolidele puuvilja jagamise kava käsitlevad veebilehed ja mis tahes muu teabeallikas või reklaam peab igal juhul olema varustatud Euroopa Liidu lipuga ja märkima ära osaluse Euroopa koolidele puuvilja jagamise kavas ja Euroopa Liidu rahalise toetuse.
               3.   Viited Euroopa Liidu rahalisele panusele peavad olema vähemalt sama selgelt nähtavad kui viited liikmesriigi kava toetavate muude eraõiguslike või avalik-õiguslike isikute tehtud panustele.
               4.   Liikmesriigid võivad jätkata varem toodetud plakatite ja muude enne 31. jaanuari 2011 trükitud teabevahendite kasutamist vastavalt nende tootmise ajal kohaldatavatele õigusaktidele kuni 31. augustini 2012.”
            
         
               7)
            
            
               Artiklit 15 muudetakse järgmiselt:
               
                           a)
                        
                        
                           lõike 1 teise lõigu punkt a asendatakse järgmisega:
                           
                                       „a)
                                    
                                    
                                       järelevalve tulemused vastavalt artikli 12 lõikele 1;”;
                                    
                                 
                     
                           b)
                        
                        
                           lõige 4 asendatakse järgmisega:
                           „4.   Kui liikmesriik muudab artiklis 3 osutatud strateegiat, siis teatab ta komisjonile oma uuest strateegiast e-kirjaga lõike 1 esimeses lõigus osutatud aadressil hiljemalt järgmise aasta 31.jaanuariks.”
                        
                     
         
               8)
            
            
               Lisatakse käesoleva määruse lisas sätestatud IIa lisa.
            
         
               9)
            
            
               III lisa viimane taane asendatakse järgmisega:
               „Meie [haridusasutuse tüüp (nt lasteaed/eelkool/kool)] osaleb Euroopa Liidu poolt rahaliselt toetatavas üleeuroopalises koolidele puuvilja jagamise kavas. Plakatil peab olema Euroopa Liidu embleem.”
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. jaanuar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 94, 8.4.2009, lk 38.
   
      LISA
      
         
            „IIa LISA
            
               Liikmesriikide poolt artikli 4 lõike 1 kohaselt esitatav abitaotlus
            
            
                         
                     
                     
                        Liikmesriik
                     
                     
                         
                     
                  
                         
                     
                     
                        Kooliaasta
                     
                     
                         
                     
                  
                         
                     
                     
                        Artikli 4 lõikes 3 ja II lisas osutatud soovituslik abieraldis eurodes.
                     
                     
                         
                     
                  
                        Q1
                     
                     
                        Võimalus kasutada rohkem kui artikli 4 lõikes 3 ja II lisas osutatud soovituslik abieraldis
                     
                     
                        Jah
                     
                     
                        Ei
                     
                  
                        Q2
                     
                     
                        Kui vastasite Q1 eitavalt, siis taotletav eraldis
                     
                     
                        (numbritega)
                     
                     
                        (sõnadega)
                     
                  
                        Q3
                     
                     
                        Kui vastasite Q1 jaatavalt, siis maksimaalne taotletav täiendav eraldis eurodes (lisaks soovitatavale eraldiste jaotusele).
                     
                     
                        (numbritega)
                     
                     
                        (sõnadega)”